સમર્પણ માટે ભગવાન એટલું જ કહે છે કે તમારી વ્યક્તિગત મહત્વાકાંક્ષાઓને અને તમારા અહમ્ને ઈશ્વરને સમર્પિત કરી દો. ત્યાર ૫છી સમર્પણનો જે સાચો લાભ મળવો જોઇએ તે અનેક પ્રકારની કૃપાના રૂપે ભક્તને મળે છે. વ્યક્તિનું સમષ્ટિમાં, સંક્રિર્ણતાનું ઉદારતામાં અને નિકૃષ્ટતાનું ઉત્કૃષ્ટતામાં વિસર્જન કરવું ૫ડે છે. આધ્યાત્મિક સિદ્ધાંતોમાં સમર્પણનું મહત્વ અનેક સ્થળે જુદી જુદી રીતે બતાવવામાં આવ્યું છે. ગોપીઓ સાથે કૃષ્ણ રાસ રમતા એની પાછળ એ જ પ્રેરણા છે કે ભક્તની બધી પ્રવૃત્તિઓ આત્માના પોકારનું, વેણુનાદનું અનુસરણ કરે. અર્જુનને ૫ણ ભગવાન કૃષ્ણે આવું જ કરવાનું કહ્યું હતું. ભક્તિયોગના અનેક કૃત્યો પૂજા, સ્તવન, અર્ચના વગેરેમાં સમર્પણની ભાવનાને પ્રબળ બનાવવાનો જ અભ્યાસ કરવામાં આવે છે. ભક્તિયોગમાં સમર્પણની જ પ્રધાનતા છે. વેદાંતમાં અદ્વૈતના પ્રતિપાદનમાં ભક્તિયોગનું સમર્પણયોગનું જ સમર્થન કરવામાં આવ્યું છે.